การเข้าใจอาการท้องผูก การใช้ดีเกลือเป็นยาระบาย การรู้ว่าเมื่อไหร่ที่ควรจะงดใช้ดีเกลือ
อาการท้องผูกคือการถ่ายอุจจาระได้ยากลำบาก อาการท้องผูกที่พบมากคือขับถ่ายน้อยลง อุจจาระก้อนเล็กลง อุจจาระที่ถ่ายยากและความเจ็บปวดหรืออืดในช่องท้อง หากคุณมีอาการท้องผูกบ่อยๆ หรือยาวนาน อาการนี้อาจจะรุนแรงและคุณควรปรึกษาแพทย์ อาการท้องผูกส่วนใหญ่เกิดขึ้นเพราะคนเราทานไฟเบอร์หรือดื่มน้ำไม่เพียงพอ อาการท้องผูกอาจเกิดจากการไม่ออกกำลังกายหรือเป็นผลข้างเคียงของการใช้ยาต่างๆ เช่น ยาลดกรด ยาขับปัสสาวะ ยาแก้ปวดชนิดเสพย์ติด ยาแก้ซึมเศร้าและยาคลายกล้ามเนื้อ อาการท้องผูกอาจจะมีสาเหตุจากความผิดปกติของกระดูกเชิงกรานหรืออาจจะเป็นสัญญาณของโรคลำไส้แปรปรวน (IBS) ซึ่งมีอาการทั้งท้องเสียและท้องผูก  คุณต้องจำและคำนึงไว้ว่าอาการท้องผูกอาจจะเป็นอาการหนึ่งของหลายๆ ความผิดปกติทางการแพทย์ที่รุนแรงกว่า เช่น โรคเบาหวาน โรคไทรอยด์อ้วน โรคลำไส้อักเสบเรื้อรังและความผิดปกติทางประสาท สาเหตุอื่นๆ ของอาการท้องผูกคือความเปลี่ยนแปลงในกิจวัตรประจำวัน เช่น การเดินทางและการขับถ่ายที่ไม่เพียงพอ สิ่งนี้สามารถเกิดขึ้นกับคุณหากคุณมีวิถีชีวิตที่ยุ่งเหยิงหรือยุ่งกับการช่วยเหลือคู่ชีวิต ลูกๆหรือคุณเป็นคนดูแลญาติผู้ใหญ่ มันไม่มีกฎตายตัวว่าคุณควรขับถ่ายบ่อยแค่ไหน คนส่วนใหญ่รู้สึกสบายตัวเมื่อขับถ่ายอย่างน้อยหนึ่งครั้งต่อวัน แต่ความถี่ในการขับถ่ายก็แตกต่างกันไป บางคนขับถ่ายสองครั้งต่อวันและมันเป็นเรื่องที่ปกติมาก คนอื่นๆ ขับถ่ายวันเว้นวันและมันก็เป็นเรื่องที่ปกติสำหรับพวกเขา โดยทั่วไป การขับถ่าย 4 ถึง 8 ครั้งต่อสัปดาห์ถือว่าเป็นสิ่งที่พบบ่อย สิ่งสำคัญคืออาหารและความสบายของคุณ คนที่ขับถ่ายบ่อยมักจะทานอาหารที่มีกากใยสูงหรือส่วนใหญ่ทานอาหารมังสวิรัติ คนที่ขับถ่ายน้อยมักจะทานเนื้อเยอะ คุณสามารถซื้อดีเกลือได้หลายประเภท คุณต้องซื้อดีเกลือที่มีแมกนีเซียมซัลเฟตเป็นส่วนประกอบหลัก หากมันมีส่วนประกอบอื่นๆ เป็นส่วนประกอบหลักก็อย่าซื้อเพราะคุณอาจจะได้รับพิษหากคุณซื้อดีเกลือผิดประเภท ลองซื้อดีเกลือยี่ห้อต่างๆ เพื่อใช้ดีเกลือเป็นยาระบาย คุณต้องต้มน้ำจำนวน 8 ออนซ์ในกาโดยใช้ความร้อนเตาปานกลาง อย่าทำให้น้ำเดือดแต่ทำให้น้ำร้อนกว่าอุณหภูมิห้อง วิธีนี้อาจใช้เวลาสองสามนาที เติมดีเกลือ 2 ถึง 4 ช้อนชาในน้ำอุ่นหากส่วนผสมนี้สำหรับผู้ใหญ่ คนให้เข้ากันด้วยความร้อนต่ำจนกว่าเกลือทั้งหมดจะละลาย หากคุณไม่ชอบรสชาติเค็มของเกลือ คุณก็สามารถเติมน้ำมะนาวเพื่อช่วยให้รสชาติดีขึ้น คุณสามารถใช้ไมโครเวฟเพื่ออุ่นน้ำก่อนแล้วจึงเติมเกลือ เมื่อคุณยกกาออกจากเตา พักส่วนผสมไว้ในเหยือกหรือถ้วยกาแฟเพื่อให้มันเย็น ปล่อยให้ส่วนผสมเย็นลงเพื่อที่คุณจะได้ดื่มได้อย่างสะดวก เมื่อมันเย็นจนคุณสามารถดื่มได้แต่ยังอุ่นๆ อยู่ คุณต้องดื่มส่วนผสมทั้งแก้วให้หมด ส่วนผสมนี้ปลอดภัยสำหรับการดื่มสองครั้งต่อวัน ดื่มส่วนผสมเหล่านี้ให้ห่างกันอย่างน้อย 4 ชั่วโมง คุณสามารถดื่มติดต่อกันสูงสุด 4 วัน หากอาการยังไม่ดีขึ้นหลังจาก 4 วันหรือยังมีอาการท้องผูกอยู่คุณควรปรึกษาแพทย์  ดีเกลือที่ใช้เป็นยาระบายมักจะออกฤทธิ์ภายใน 30 นาทีถึง 6 ชั่วโมง คุณควรดื่มส่วนผสมนี้ในช่วงที่คุณสามารถเข้าห้องน้ำได้เพื่อเลี่ยงความไม่สะดวก หากคุณให้ยาระบายนี้แก่เด็กอายุต่ำกว่า 12 ปี คุณควรใส่ดีเกลือเพียง 1 ถึง 2 ช้อนชาเท่านั้น อย่าใช้ส่วนผสมนี้ในเด็กที่อายุต่ำกว่า 6 ปีเพราะความปลอดภัยของการใช้ดีเกลือเป็นยาระบายให้กลุ่มคนที่มีช่วงอายุนี้ยังไม่ได้ทำการทดสอบ ในช่วงที่คุณใช้ดีเกลือเป็นยาระบาย คุณควรดื่มน้ำให้มากขึ้น ส่วนผสมนี้สามารถทำให้คุณขาดน้ำและคุณต้องรักษาระดับของน้ำในร่างกายเพื่อจะได้ไม่ขาดน้ำและมีสุขภาพดี การดื่มน้ำที่มากขึ้นยังจะช่วยเรื่องการทำงานของระบบขับถ่าย ฉะนั้นมันจึงมีประโยชน์ในหลายๆ ทาง อาการท้องผูกอาจจะมาพร้อมกับอาการอื่นๆ หากคุณมีอาการต่างๆ ที่นอกเหนือจากอาการท้องผูก คุณควรหลีกเลี่ยงการใช้ดีเกลือหรือยาระบายอื่นๆ จนกว่าคุณจะปรึกษาแพทย์ ห้ามใช้ดีเกลือเป็นยาระบายหากคุณมีอาการปวดท้องรุนแรง คลื่นไส้ อาเจียน มีการเปลี่ยนแปลงฉับพลันในระบบขับถ่ายที่คุณเป็นมานานกว่าสองสัปดาห์หรือนานกว่านั้น มีเลือดออกทางทวารหนักหรือมีอุจจาระสีเข้มและแข็ง ยาบางชนิดไม่สามารถใช้ร่วมกับดีเกลือได้ ห้ามใช้ดีเกลือเป็นยาระบายหากคุณกำลังใช้ยาฆ่าเชื้อ เช่น โทบราไมซิน เจนตาไมซิน คานาไมซิน นีโอไมซินและอมิกาซิน หากคุณกำลังใช้ยาตัวอื่นๆ เช่น คอร์ติโคสเตียรอยด์ ยาความดัน ยาขับปัสสาวะ ยาแก้ปวด ยาลดกรดหรือยาแก้ซึมเศร้า ปรึกษาแพทย์ก่อนการใช้ดีเกลือเป็นยาระบาย อาการบางอย่างอาจจะแย่ลงหากคุณใช้ดีเกลือ คุณต้องปรึกษาแพทย์ก่อนการใช้ดีเกลือเป็นยาระบายหากคุณเป็นโรคไต โรคเบาหวาน โรคความดันโลหิตสูง โรคหัวใจเต้นผิดจังหวะหรือผิดปกติในการบริโภคอาหาร  ถามแพทย์ว่าการใช้ดีเกลือเป็นยาระบายระหว่างตั้งครรภ์หรือกำลังให้นมบุตรจะปลอดภัยหรือไม่ ปรึกษาแพทย์ก่อนใช้ดีเกลือหากคุณเคยใช้ยาระบายชนิดอื่นๆ ที่ไม่ได้ผลในช่วงสองสัปดาห์ที่ผ่านมา
สังเกตอาการท้องผูก. หาสาเหตุของอาการท้องผูก. สังเกตการขับถ่าย. ซื้อดีเกลือให้ถูกประเภท. ต้มน้ำ. เติมเกลือ. ดื่มส่วนผสมนี้. ดื่มสองครั้งต่อวัน. ดื่มน้ำมากขึ้น. งดใช้ดีเกลือหากคุณมีอาการบางอย่าง. ห้ามใช้ดีเกลือเมื่อคุณกำลังใช้ยาบางอย่างอยู่. ปรึกษาแพทย์หากคุณมีอาการบางอย่าง.
https://www.wikihow.com/Use-Epsom-Salt-as-a-Laxative https://www.wikihow.com/Use-Epsom-Salt-as-a-Laxative https://www.wikihow.com/Use-Epsom-Salt-as-a-Laxative
Understanding Constipation Taking Epsom Salt Laxatives Knowing When To Avoid Epsom Salt